Nüüd tahan ma teie tähelepanu kohe algusest peale juhtida sellele, et me peame suurt rõhku panema õpetuse võimalikult kontsentreeritult kujundamisele. Kui seda ei tehta, pole  võimalik kõiki neid asju arvestada, millest ma just rääkisin, nimelt temperamente. Seega pole meil seda, mida nimetatakse tunniplaaniks. Selles suhtes hakkame niisiis töötama vastupidises suunas moodsa materialistliku kasvatuse ideaalile. Baselis räägitakse näiteks neljakümne minuti tööst. Ja sellele järgneb kohe jälle midagi muud. See ei tähenda muud, kui et kõik selle neljakümne minuti jooksul toimunul lastakse otsekohe jälle haihtuda ja hingedes tekitatakse hirmsat segadust.